Source: http://www.kaakonhoivakaksikko.fi/omavalvontasuunnitelma/
Timestamp: 2020-07-02 13:00:42+00:00
Document Index: 23126414

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

Omavalvontasuunnitelma - Kaakon Hoivakaksikko Ay
Nimi: Kaakon Hoivakaksikko Ay
Palveluntuottajan Y-tunnus: 3094788-7
Kunnan nimi: Virolahti
Sote-alueen nimi: Kymsote
Ikääntyneet, liikuntarajoitteiset, veteraanit, lapsiperheet, omaishoitajat/-hoidettavat, muistisairaat
c/o Hämeenkyläntie 187
Puhelin: 050 5551668
Sähköposti: info@kaakonhoivakaksikko.fi
Kaakon Hoivakaksikon toiminta-ajatus on tukea erilaisten asiakasryhmien kotona asumisen mahdollistamista yksilöllisesti, asiakkaan tarpeet huomioon ottaen. Toiminnassa pyritään tukemaan asiakkaan omaa toimintakykyä kuntouttavalla tavalla. Kaakon Hoivakaksikko tuottaa asiakkaan kotiin vietävää hoivaa ja kotiapupalvelua. Toiminta on alaa säätelevien lakien mukaista.
Kaakon Hoivakaksikon arvoja ovat asiakaslähtöisyys, itsemääräämisoikeuden kunnioittaminen ja luot-tamuksellisten suhteiden luominen. Luottamus ja turvallisuuden tunne auttavat asiakkaitamme kotona pärjäämisessä. Toiminta on asiakkaan kuntoutumista tukevaa, mahdollisimman paljon yhdessä tekemistä. Asiakkaan tilanne huomioidaan kokonaisvaltaisesti ja toimintaa muutetaan tarpeiden muuttuessa. Kaakon Hoivakaksikko näkee tärkeänä myös omaisten tai muiden läheisten kanssa tehtävän yhteistyön ja yhteydenpidon, asiakkaan suostumuksella.
Riskinhallinnassa laatua ja asiakasturvallisuutta parannetaan tunnistamalla jo ennalta ne kriittiset työvaiheet, joissa toiminnalle asetettujen vaatimusten ja tavoitteiden toteutuminen on vaarassa. Riskinhallintaan kuuluu myös suunnitelmallinen toiminta epäkohtien ja todettujen riskien poistamiseksi tai minimoimiseksi sekä toteutuneiden haittatapahtumien kirjaaminen, analysointi, raportointi ja jatkotoimien toteuttaminen. Palveluntuottajan vastuulla on, että riskinhallinta kohdistetaan kaikille omavalvonnan osa-alueille.
-Asiakkaan kanssa tehtävä työ tehdään siihen keskittyen, asia kerrallaan.
-Työskentely on kiireetöntä ja asiakkaantoimintakyvyn huomioivaa
-Työskentely-ympäristöä (asiakkaan koti) kartoitetaan jatkuvasti mahdollisia riskitekijöitä silmällä pitäen ja muuttuvat olosuhteet huomioiden (esim. matot, valaistus, esteettömyys, liukkaat pihatiet ja – rappu-set, sähkölaitteet yms.).
– Omassa työskentelyssä kiinnitetään huomiota omaan työturvallisuuteen mahdollisuuksien mukaan (mm. ergonomisesti oikeat työasennot, olosuhteisiin sopivat työvaatteet- ja jalkineet sekä aikataulutuk-seen kiireen välttämiseksi)
Henkilökunta, Kaakon Hoivakaksikossa yrittäjät itse, kartoittavat kaikessa työssään mahdollisia riskitilan-teita ja epäkohtia, jotka saattavat aiheuttaa vaaratilanteita. Näistä keskustellaan yhdessä, asiakkaan/omaisten kanssa ja pyritään myös ennaltaehkäisemällä minimoimaan riskit.
Kaakon Hoivakaksikossa käsitellään haittatapahtumat ja läheltä piti- tilanteet niin pian kuin mahdollista tapauksen käytyä. Asiasta keskustellaan yrityksen sisällä sekä asiakkaan ja omaisten kanssa ja syy, jonka vuoksi vaaratilanne on syntynyt, pyritään korjaamaan tai poistamaan mahdollisimman pian. Haitta-tapahtuma kirjataan ja vakavissa tapauksissa tehdään ilmoitus kunnan valvovalle viranomaiselle sekä ohjataan asiakasta ja/tai omaisia mahdollisten korvausten hakemisessa tapauskohtaisesti.
Esiin tulleet epäkohdat, laatupoikkeamat, läheltä piti- tilanteet ja haittatapahtumat käsitellään välittömästi ja pohditaan, mistä ko. asiat johtuivat. Saman tien pyritään tekemään tarpeelliset muutostyöt, jotta vastaavilta riskeiltä vältyttäisiin jatkossa. Esiin tulleet asiat ja niistä aiheutuneet toimenpiteet kirjataan Kaakon Hoivakaksikon omavalvontasuunnitelmaan.
Kaikista riskeistä, riskitilanteista ja muutoksista keskustellaan yrittäjien kesken.
Kaakon Hoivakaksikko Ay: n yrittäjät; Marjo Kukkonen ja Sari Ruponen
Marjo Kukkonen, Hämeenkyläntie 187, 49900 Virolahti, p.050 5551 668
Omavalvontasuunnitelma käydään yrityksessä läpi vähintään kerran vuodessa. Päivityksiä tehdään tarpeen mukaan.
Kaakon Hoivakaksikon omavalvontasuunnitelma on nähtävillä yrityksen nettisivuilla www.kaakonhoivakaksikko.fi
Asiakkaan palvelun tarve arvioidaan keskustelemalla hänen sekä mahdollisuuksien mukaan myös omaisten kanssa. Asiakkaan oma näkemys omista voimavaroista on tärkeässä asemassa. Toimintakyvyn eri ulottuvuudet otetaan huomioon ( fyysinen, psyykkinen, sosiaalinen ja kognitiivinen) Lisäksi arvioidaan erilaisten riskitekijöiden vaikutusta toimintakykyyn ( ravitsemus, turvattomuus, sosiaaliset kontaktit, terveydentila yms.) Tarvittaessa voidaan tehdä Mini Mental- muistitesti.
Hoito- ja palvelusuunnitelmaa ja – sopimusta tehtäessä mukana ovat sekä asiakas että omainen tai muu läheinen. Asiakkaan itsemääräämisoikeutta kunnioitetaan ja hänen oma toimintakykynsä huomioidaan. Myös omaisten/läheisten näkemys otetaan huomioon ja pyritään tekemään hoito- ja palvelusuunnitelma, joka tukee asiakkaan omaa toimintakykyä ja kuntoutumista.
Hoidon ja palvelun tarve kirjataan asiakkaan henkilökohtaiseen, päivittäistä hoitoa, palvelua tai kuntoutusta koskevaan suunnitelmaan. Suunnitelman tavoitteena on auttaa asiakasta saavuttamaan elämänlaadulleen ja kuntoutumiselle asetetut tavoitteet. Päivittäisen hoidon ja palvelun suunnitelma on asiakirja, joka täydentää asiakkaalle laadittua asiakas/palvelusuunnitelmaa ja jolla viestitään palvelun järjestäjälle asiakkaan palvelutarpeessa tapahtuvista muutoksista.
Hoito- ja palvelusuunnitelma laaditaan yhdessä asiakkaan ja omaisten/läheisen kanssa. Mikäli omainen tai läheinen ei pääse paikalle, käydään hänen kanssaan muulla tavoin suunnitelman asiat lävitse. Asiakkaan oma näkemys huomioidaan itsemääräämisoikeutta kunnioittaen ja kuntouttavaa näkökulmaa huomioiden. Kunkin asiakkaan kohdalla huomioidaan tämän yksilölliset tarpeet ja toimintakyky. Hoito- ja palvelusuunnitelman toteutumista seurataan aina asiakastilanteissa ja hoito- ja palvelusuunnitelmaa päivitetään tarpeen mukaan ja toimintaa muutetaan muuttuvan toimintakyvyn mukaisesti.
Henkilökuntaa ovat vain yrittäjät itse, eli molemmat yrittäjät pystyvät tutustumaan kaikkiin asiakkaisiin ja heidän hoito- ja palvelusuunnitelmiinsa ja toimimaan niiden mukaisesti.
Asiakkaan itsemääräämisoikeutta kunnioitetaan kaikessa työskentelyssä. Tämä näkyy esim. joustavuutena muuttaa käyntien sisältöä asiakkaalle sillä kertaa paremmin sopivalla tavalla. Asiakasta kuunnellaan ja hänen mielipiteensä otetaan huomioon. Asiakkaan asioista ei puhuta omaisten kanssa, ellei näin ole sovittu.
Sosiaalihuollon asiakkaan hoito ja huolenpito perustuu ensisijaisesti vapaaehtoisuuteen, ja palveluja toteutetaan lähtökohtaisesti rajoittamatta henkilön itsemääräämisoikeutta. Jos rajoitustoimenpiteisiin joudutaan turvautumaan, on niille oltava laissa säädetty peruste ja sosiaalihuollossa itsemääräämisoikeutta voidaan rajoittaa ainoastaan silloin, kun asiakkaan tai muiden henkilöiden terveys tai turvallisuus uhkaa vaarantua. Itsemääräämisoikeutta rajoittavista toimenpiteistä tehdään asianmukaiset kirjalliset päätökset.
Itsemääräämisoikeutta koskevista periaatteista ja käytännöistä keskustellaan sekä asiakasta hoitavan lääkärin että omaisten ja läheisten kanssa ja ne kirjataan asiakkaan hoito- ja palvelusuunnitelmaan. Rajoittamistoimenpiteistä tehdään kirjaukset myös asiakastietoihin.
Mikäli asiakkaan elämäntapa aiheuttaa riskin hänen turvallisuudelleen esim. asunnossa on huomattava palokuorma, voidaan tehdä ilmoitus paloviranomaisille, ellei asiakas ole suostuvainen kyseisen riskin pienentämiseen.
Suuri osa sosiaalipalveluista tehdyistä kanteluista koskee asiakkaan kokemaa epäasiallista kohtelua tai epäonnistunutta vuoro-vaikutustilannetta työntekijän kanssa. Asiakkaalla on oikeus tehdä muistutus toimintayksikön vastuuhenkilölle tai johtavalle viranhaltijalle, mikäli hän on tyytymätön kohteluunsa. Palvelun perustuessa ostosopimukseen muistutus tehdään järjestämisvastuussa olevalle viranomaiselle. Yksikössä tulisi kuitenkin ilman muistutustakin kiinnittää huomiota ja tarvittaessa reagoida epäasialliseen tai loukkaavaan käytökseen asiakasta kohtaan.
Asiakastyötä tekevät vain yrittäjät itse ja näin varmistavat, että kaikki asiakkaat kohdataan tasapuolisesti ja asiallisesti
Kyseiset tapaukset käsitellään niin, että kaikkia osapuolia kuullaan ja pyritään löytämään yhteinen rat-kaisumalli tai toimintatapa, jotta vastaavalta jatkossa vältyttäisiin.
Palautetta pyritään keräämään kaiken aikaa kyselemällä asiakkaalta ja hänen omaisiltaan toiminnan sujumisesta ja mahdollisista puutteista/ epäkohdista. Asiakkailta, joiden luona käydään säännöllisesti, kerätään kerran vuodessa kirjallista palautetta täytettävän lomakkeen muodossa. Myös omaiset huomioidaan tässä lomakkeessa.
Saatu palaute otetaan huomioon ja toimintaa kehitetään sen mukaisesti
Sosiaalihuollon asiakkaalla on oikeus laadultaan hyvään sosiaalihuoltoon ja hyvään kohteluun ilman syrjintää. Asiakasta on kohdeltava hänen ihmisarvoaan, vakaumustaan ja yksityisyyttään kunnioittaen. Tosiasialliseen hoitoon ja palveluun liittyvät päätökset tehdään ja toteutetaan asiakkaan ollessa palvelujen piirissä. Palvelun laatuun tai saamaansa kohteluun tyytymättömällä asiakkalla on oikeus tehdä muistutus toimintayksikön vastuuhenkilölle tai johtavalle viranhaltijalle. Muistutuksen voi tehdä tarvittaessa myös hänen laillinen edustajansa, omainen tai läheinen. Muistutuksen vastaanottajan on käsiteltävä asia ja annettava siihen kirjallinen, perusteltu vastaus kohtuullisessa ajassa.
Marjo Kukkonen, Kaakon Hoivakaksikko Ay, p.050 5555168
Heli Kulmala, Karhulan teollisuuspuisto, Pajatie 69, 48600 Kotka p.0407287313
Kuluttajaneuvonta p.029 505 3050
Käsitellään ja huomioidaan yrittäjien kesken/ tarvittaessa yhteistyötahojen kanssa ja mietitään korjaavia/ korvaavia ratkaisuja ja toimintamalleja
Kaakon Hoivakaksikko käsittelee muistutukset kolmen arkipäivän sisällä.
Kaikessa toiminnassa pyritään näkemään asiakkaan kokonaisvaltainen hyvinvointi pääosassa. On tärkeää tietää ja huomioida asiakkaan taustat ja hänelle tyypillinen elämäntapa ja hyvinvointia tukevat asiat. Tärkeää on ottaa huomioon asiakkaan itsemääräämisoikeus ja sen kunnioittaminen. Tuetaan niitä asioita, jotka edistävät asiakkaan kuntoutumista ja hyvinvointia. Asiakasta kannustetaan pitämällä omaa toimintakykyä yllä tekemällä mahdollisimman paljon asioita itse, turvallisuusseikat huomioiden. Asiakkaan elämästä pyritään tekemään mahdollisimman paljon hänen ”omannäköistänsä” huolimatta sairaudesta tai vammasta.
Lapsia ja nuoria tuetaan löytämään mieleisiä harrastuksia ja tekemisiä, jotka tukevat hyvinvointia ja luovat hyviä kokemuksia ja vahvistavat itsetuntoa.
Seurantaa tehdään samalla, kun asiakkaan kanssa toimitaan. Toimintakyvyn säilymisestä tai edistymi-sestä annetaan asiakkaalle positiivista palautetta. Asiakkaan halutessa voidaan esim. kävelylenkeistä pitää kirjaa.
Asiakasta pyritään ohjaamaan terveellisiin ja ravitseviin ruokavalintoihin. Asiakkaan toiveita kysellään kaupasta tuotavien ruoka-aineiden suhteen ja tarvittaessa ohjataan ravitseviin valintoihin. Käynneillä asiakkaan ruokailun toteutumista seurataan mahdollisuuksien mukaan. Muistisairaan kanssa työskenneltäessä kiinnitetään erityistä huomiota ruokailuun. Myös omaisten kanssa keskustellaan oikeista ruokavalinnoista, mikäli tarpeen.
Hyvän hygieniatason turvaamiseksi käytetään esim. pesutilanteissa suojakäsineitä ja essuja. Ylläpitosii-vouksilla varmistetaan esim. jääkaapin ja ruoankäsittelypaikkojen hygienia. Valistetaan asiakkaita mm. käsien pesun tärkeydestä infektioiden torjunnassa.
Asiakkaita avustetaan pääsemään tarvittavaan hoitoon, mikäli aihetta tällaiseen käynneillä havaitaan. Asiassa toimitaan tilanteen vaatimalla tavalla. Äkillisen kuolematapauksen sattuessa soitetaan 112 ja toimitaan sieltä saatujen ohjeiden mukaan. Myös omaiselle ilmoitetaan tapahtuneesta.
Terveydentilaa ja toimintakykyä seurataan käynneillä hoito- ja palvelusuunnitelmassa sovituila tavoilla. Muutoksiin reagoidaan esim. ottamalla yhteyttä muihin hoitaviin tahoihin kuten kotihoitoon tms.
Mahdollisuuksien mukaan ollaan yhteydessä muihin hoitaviin tahoihin
Sosiaalihuollon omavalvonta koskee asiakasturvallisuuden osalta sosiaalihuollon lainsäädännöstä tulevia velvoitteita. Palo- ja pelastusturvallisuudesta sekä asumisterveyden turvallisuudesta vastaavat eri viranomaiset kunkin alan oman lainsäädännön perusteella. Asiakasturvallisuuden edistäminen edellyttää kuitenkin yhteistyötä muiden turvallisuudesta vastaavien viranomaisten ja toimijoiden kanssa. Palo- ja pelastusviranomaiset asettavat omat velvoitteensa edellyttämällä mm. poistumisturvallisuussuunnitelman ja ilmoitusvelvollisuus palo- ja muista onnettomuusriskeistä pelastusviranomaisille. Asiakasturvallisuutta varmistaa omalta osaltaan myös holhoustoimilain mukainen ilmoitusvelvollisuus maistraatille edunvalvonnan tarpeessa olevasta henkilöstä sekä vanhuspalvelulain mukainen velvollisuus ilmoittaa iäkkäästä henkilöstä, joka on ilmeisen kykenemätön huolehtimaan itsestään. Järjestöissä kehitetään valmiuksia myös iäkkäiden henkilöiden kaltoin kohtelun kohtaamiseen ja ehkäisemiseen.
Oman toiminnan jatkuvalla arvioinnilla pyritään huolehtimaan asiakasturvallisuudesta ja pitämään se laadukkaana. Toimintaympäristössä eli asiakkaan kotona huomattaviin turvallisuutta uhkaaviin asioihin puututaan ja ne pyritään poistamaan joko yhdessä asiakkaan, omaisten tai viranomaisten kanssa.
Kaakon Hoivakaksikon muodostavat kaksi lähihoitajayrittäjää
Työt pyritään jakamaan yrittäjien kesken, ilman ulkopuolisia sijaisia
Asiakkaita otetaan maksimissaan sen verran, että työt pystytään hoitamaan laadukkaasti ja kiireettä.
Henkilöstöä ei ole tarve rekrytoida ainakaan tässä vaiheessa, kun yritys on aloittamassa toimintaansa
katso kohta a)
Toimintayksikön hoito- ja hoivahenkilöstö perehdytetään asiakastyöhön, asiakastietojen käsittelyyn ja tietosuojaan sekä omavalvonnan toteuttamiseen. Sama koskee myös yksikössä työskenteleviä opiskelijoita ja pitkään töistä poissaolleita. Johtamisen ja koulutuksen merkitys korostuu, kun työyhteisö omaksuu uudenlaista toimintakulttuuria ja suhtautumista asiakkaisiin ja työhön mm. itsemääräämisoikeuden tukemisessa tai omavalvonnassa. Sosiaalihuollon ammattihenkilölaissa säädetään työntekijöiden velvollisuudesta ylläpitää ammatillista osaamistaan ja työnantajien velvollisuudesta mahdollistaa työntekijöiden täydennyskoulut-tautuminen.
Yritys ei nyt toiminnan alussa ota ulkopuolisia työntekijöitä eikä opiskelijoita. Tarvittaessa päivitetään kohta tilanteen muuttuessa.
b)Miten henkilökunnan velvollisuus tehdä ilmoitus asiakkaan palveluun liittyvistä epäkohdista tai niiden uhista on järjestetty ja miten epäkohtailmoitukset käsitellään sekä tiedot siitä, miten korjaavat toimenpiteet toteutetaan yksikön omavalvonnassa (katso riskinhallinta). Katso kohta a)
Palvelu tapahtuu asiakkaan kotona. Yrityksellä ei ole erillisiä toimitiloja.
Asiakasta avustetaan ylläpitosiivouksessa ja pyykkihuollossa asiakkaan omilla välineillä. Välineiden kunnosta vastaa asiakas itse/ omainen.
Kaakon Hoivakaksikko ohjaa asiakasta turvalaitteen käytössä. Turvalaite esim. turvapuhelin testataan kerran kuukaudessa ja testauspäivämäärä merkitään laitteen lähettyville. Käynniltä poistuttaessa varmistetaan, että asiakkaalla on esim. turvaranneke ranteessaan.
Kaakon Hoivakaksikon yrittäjät Marjo Kukkonen p.050 5551668 ja Sari Ruponen p. 050 5551556 huolehtivat asiakkaidensa turvalaitteiden toimintakunnosta testaamalla niitä säännöllisesti. Muuten laitteiden toiminnasta vastaa niiden toimittaja. Hälytyksiin vastaa turvalaitesopimuksessa määritetty taho.
Sosiaalihuollon yksiköissä käytetään paljon erilaisia terveydenhuollon laitteiksi ja tarvikkeiksi luokiteltuja välineitä ja hoitotarvikkei-ta, joihin liittyvistä käytännöistä säädetään terveydenhuollon laitteista ja tarvikkeista annetussa laissa (629/2010). Terveydenhuol-lon laitteella tarkoitetaan instrumenttia, laitteistoa, välinettä, ohjelmistoa, materiaalia tai muuta yksinään tai yhdistelmänä käytettä-vää laitetta tai tarviketta, jonka valmistaja on tarkoittanut muun muassa sairauden tai vamman diagnosointiin, ehkäisyyn, tark-kailuun, hoitoon, lievitykseen tai anatomian tai fysiologisen toiminnon tutkimukseen tai korvaamiseen. Hoitoon käytettäviä laitteita ovat mm. pyörätuolit, rollaattorit, sairaalasängyt, nostolaitteet, verensokeri-, kuume- ja verenpainemittarit, kuulolaitteet, haava-sidokset ym. vastaavat. Valviran määräyksessä 4/2010 annetaan ohjeet terveydenhuollon laitteiden ja tarvikkeiden aiheuttamista vaaratilanteista tehtävistä ilmoituksista.
Terveydenhuollon ammattimaista käyttäjää koskevat velvoitteet on määritelty laissa (24–26 §). Organisaation on nimettävä vas-tuuhenkilö, joka vastaa siitä, että yksikössä noudatetaan terveydenhuollon laitteista ja tarvikkeista annettua lakia ja sen nojalla annettuja säädöksiä. Ammattimaisella käyttäjällä tarkoitetaan …
Tarkistetaan laitteiden toimivuus ja kunto sekä ohjataan asiakasta oikeaoppiseen käyttöön. Mikäli havaitaan apuvälineiden tarvetta, niin autetaan asiakasta apuvälineen hankinnassa. Mikäli apuväline on rikki, pyritään saamaan uusi tilalle.
Vaaratilanneilmoitukset tehdään itse valvovalle viranomaiselle.
Sari Ruponen p.050 5551556, Marjo Kukkonen p.050 5551668
Kaakon Hoivakaksikko noudattaa henkilötietojen käsittelyyn liittyvää lainsäädäntöä säilyttämällä manuaalisia henkilötietoja sisältäviä asiakirjoja lukollisessa tilassa rekisterinpitäjän kotitoimistossa ja sähköiset tiedostot ovat salasanasuojauksen takana. Tietoja eivät käsittele muut kuin yrittäjät itse.
Yrityksessä työskentelevät vain yrittäjät itse.
Rekisteriseloste on nähtävillä yrityksen nettisivuilla; www.kaakonhoivakaksikko.fi
Sari Ruponen, Hevostie 10, 49900 Virolahti p.050 555 1556
Tietoa palvelun laadun ja asiakasturvallisuuden kehittämisen tarpeista saadaan eri lähteistä. Riskinhallin-nan prosessissa käsitellään kaikki epäkohtailmoitukset ja tietoon tulleet kehittämistarpeet ja niille sovitaan riskin vakavuuden mukaan suunnitelma, miten asia hoidetaan kuntoon.
Virolahti 27.12.2019